**Opis predmetu zákazky**

1. **Denné čistiace a upratovacie služby**
2. komplexné čistenie a dezinfekcia všetkých sociálnych zariadení a sanitárnej techniky v sociálnych zariadeniach, vrátane umývania dlažieb v okolí 0,5 m okolo sanitárnej techniky a umývanie podláh, čistenie a leštenia armatúr a zrkadiel sociálnych zariadení (25 miestností po 3 toalety + 2x imobilné toalety);
3. čistenie a dezifekcia kľučiek na dverách v sociálnych zariadeniach a okolia kľučky 0,5 m2
4. vynášanie odpadkov (komunálny odpad, papier, plast) z kancelárií a výmena smetných vriec podľa potreby a znečistenia (vrátane skartovacích strojov - 40 ks), vynášanie odpadkov zo zberných nádob na separovaný odpad (papier, plasty, sklo – 30 ks) na chodbách v spoločných priestorov, z copycentra, vzdelávacieho strediska, tlačového centra, s dôrazom na separáciu odpadu a transport do zberných nádob na dvore Štefanovičová, súčasťou je dodávanie farebne odlišných vriec (modré, žlté, čierne) na odpadky do jednotlivých smetných nádob;
5. upratovanie a čistenie kuchynského bloku - umývanie podláh v jedálni a galérii vrátane priestoru pod stoličkami, umývanie stolov a stoličiek (50 stolov a 150 stoličiek), toalety 2 miestnosti;
6. vynášanie odpadkov a čistenie exteriérových priestorov vyhradených pre fajčiarov vrátane priestorov v okolí centrálneho parku a fontány;
7. čistenie a umývanie podláh, presklených a kovových častí výťahov, očistenie  nerezových a ostatných častí výťahov, vrátane čistenia vstupných dverí do výťahov a ošetrenia všetkých kovových častí výťahov vhodnými prípravkami určenými na nerezové plochy (3 výťahy); čistenie a utieranie všetkých kabín a vstupov do obehového výťahu „páternoster“.
8. **Týždenné čistiace a upratovacie služby**
9. vysávanie/umývanie všetkých spoločných priestorov po pracovnej dobe – chodieb, chodieb so schodmi a betónovú plochu pri okennom zábradlí, dlažieb;
10. vysávanie všetkých kobercov, laminátových podláh, PVC a linoleových krytín v kancelárskych a spoločných priestoroch, umývanie laminátových podláh, PVC linoleí a dlažieb, zametanie liatych podláh;
11. umývanie umývadiel a príslušenstva umývadiel v každej kancelárii vrátane zrkadiel;
12. utieranie prachu vo všetkých kanceláriách a zasadacích miestnostiach na pracovných stoloch, nábytku, stoloch, parapetných doskách, kancelárskom vybavení a ostatnom vybavení kancelárií, v priestoroch copycentra do výšky 1,8 metra. Súčasťou je utieranie prachu na všetkej kancelárskej technike s dôrazom na jemné utieranie kancelárskej techniky pripojenej k elektrickej sieti, ktorá obsahuje ovládacie prvky;
13. umývanie sklenej výplne vrátnice a sklená zástena recepčnej na Kyčerského a vrátnice na Štefanovičovej
14. čistenie všetkých kľučiek a kovaní na dverách do kancelárií a zasadacích miestnosti, čistenie zábradlí a mramorových soklíkov na schodiskách so schodmi;
15. vysávanie čalúnených častí sedacích súprav, kresiel a stoličiek
16. **Mesačné čistiace a upratovacie služby (vykonávané medzi 20. a 31. dňom v každom mesiaci)**
17. čistenie nábytku v kanceláriách, zasadacích miestnostiach a spoločných priestoroch, jeho ošetrenie a konzervovanie vhodnými a na to určenými prípravkami; umývanie sklenených častí nábytku s vhodným prípravkom určeným na sklá/zrkadlá;
18. povrchové čistenie vypínačov svietidiel;
19. vysávanie a utieranie všetkých radiátorov a rozvodov kúrenia od prachu;
20. hasiace prístroje a hydranty utrieť od prachu vlhkou handrou;
21. utieranie prachu v kancelárskych priestoroch registratúrneho strediska a knižnice (umiestnených v suteréne);
22. umývanie presklených prístreškov nad vstupom z parkoviska Štefanovičová a nad vstupom na dvor; umývanie vchodových dverí z parkoviska, z parku, z dvora (Štefanovičova), z dvora (Kýčerského)
23. odstraňovanie pavučín a nečistôt na stenách a stropoch na schodiskách a vo vstupnej hale Kyčerského a vstupnej hale Štefanovičova
24. odstraňovanie pavučín a nečistôt na stenách a stropoch na chodbách, sociálnych zariadeniach a v priestoroch registratúrneho strediska a skladoch
25. umývanie dverí v sociálnych zariadeniach, všetkých keramických obkladov v sociálnych zariadeniach
26. vysávanie a umývanie priestorov registratúrneho strediska a copycentra
27. **Polročné čistiace a upratovacie služby (jar: od marca do mája, jeseň: od septembra do novembra)**
28. obojstranné umývanie všetkých okien, vrátane parapetov a rámov okien;
29. obojstranné umývanie svetlíkov nad vnútornými dverami, umývanie balkónov, vstupu tlačového centra a umývanie všetkých presklených plôch;
30. umývanie všetkých presklených plôch a exteriérových žalúzií z vonkajšej strany plášťa budov s pomocou lezeckej techniky osobami s oprávnením na prácu vo výškach;
31. umývanie rozdeľovacích paravánov v kuchynskom bloku
32. hĺbkové čistenie (tepovanie) všetkých kobercov ;
33. čistenie od prachu a umývanie žalúzií ;
34. utieranie prachu/ ošetrenie svietidiel;
35. tepovanie čalúnených sedacích súprav a textilných častí sedacích súprav, tepovanie kresiel a stoličiek ;
36. čistenie a ošetrovanie vhodným prípravkom kožených sedacích súprav a kresiel ;
37. upratovanie registratúrneho strediska zahŕňajúce :
    1. vysávanie koľajničiek kompaktných regálov;
    2. umývanie a vysávanie priestoru medzi kompaktnými regálmi;
    3. utieranie prachu z prázdnych políc, regálov a z horných krytov regálov;
38. upratovanie skladov zahŕňajúce:
    1. obojstranné umývanie okien, vrátane parapetov a mreží;
    2. vysávanie podláh;
    3. utieranie prachu z prázdnych políc a regálov.
39. Umývanie sklenených výplní prechodových dverí medzi chodbami na Štefanovičovej a Kýčerského v spoločných priestoroch;
40. Strojové umytie podlahy v jedálni
41. **Mimoriadne čistiace a upratovacie služby:**
42. vysávanie silne znečistených kobercov;
43. tepovanie silne znečistených kobercov;
44. umývanie podláh z dlažieb, laminátových, PVC a linoleových podláh, liatych betónových podláh, vrátane čistenia od chemických prípravkov a lepidiel;
45. umývanie okien a iných presklených plôch vrátane čistenia sklenených plôch od farieb a náterov, vhodným, na to určeným prípravkom; umývanie parapetných dosiek vnútorných aj vonkajších, umývanie okenných rámov, umývanie svetlíkov nad vnútornými dverami;
46. čistenie a umývanie nábytku a podláh od prachu, farieb, chemického (deratizácia, dezinsekcia) biologického a iného znečistenia.

Doplňujúce info:

* Poskytovateľ bude poskytovať čistiace a upratovacie služby svojimi zamestnancami, alebo osobami, ktoré budú písomne oboznámené a zaviazané dodržiavať ustanovenia a pravidlá prístupu tretích strán v objektoch objednávateľa s použitím vlastného technického vybavenia a vlastných čistiacich prostriedkov (okrem toaletného papiera, tekutého mydla a papierových utierok na ruky).
* Upratovanie ministerstva zabezpečí poskytovateľ ekologickými čistiacimi prostriedkami a pomocou techniky šetrnej k životnému prostrediu.